פנלופה פיצג'רלד

פנלופה פיצג'רלד (17 בדצמבר 1916, לינקולן, אנגליה – 28 באפריל 2000, לונדון, אנגליה) הייתה סופרת, משוררת, ומסאית בריטית. בשנת 2008, נכללה ברשימת "50 הסופרים הבריטיים הגדולים מאז 1945" של הטיימס. בשנת 2012, האובזרבר מנה את הרומן האחרון שלה, "הפרח הכחול", כ"אחד מעשרת הרומנים ההיסטוריים הטובים ביותר". בשנת 1979 היא זכתה בפרס בוקר.

ביוגרפיה
פנלופה פיצג'רלד נולדה בשם פנלופה מרי נוקס (Knox) בלינקולן, אנגליה, למשורר אדמונד ואלפי נוקס, לימים עורך כתב העת פאנץ', ולכריסטינה היקס, בתו של הבישוף של לינקולן, ואחת הנשים הראשונות שהורשו ללמוד באוניברסיטת אוקספורד.

פנלופה הייתה אחייניתם של התאולוג ומחבר ספרי המתח רונלד נוקס, מפצח הצפנים דילי נוקס, חוקר המקרא וילפרד נוקס, והסופרת ויניפרד פק.

פיצג'רלד כתבה לימים, בביוגרפיה בשם "האחים נוקס": "כשהייתי צעירה לקחתי את אבי ושלושת אחיו כמובנים מאליהם, ולא עלה על דעתי שלא כל המבוגרים דומים להם. לימים גיליתי שאין זה כך, ומעולם לא הצלחתי להתרגל לזה. אמנם הם היו חריגים, אבל עודני חושבת שהם צדקו, ואם העולם לא השלים עמם, אני איני משלימה עם העולם."

קישורים חיצוניים

הערות שוליים

מסאים בריטים
זוכי פרס בוקר
משוררות אנגליות
סופרות אנגליות
משוררים אנגלים
מסאיות בריטיות
סופרים אנגלים
בריטיות שנולדו ב-1916
בריטים שנולדו ב-1916
בריטיות שנפטרו ב-2000
בריטים שנפטרו ב-2000